Les associacions d'Alaquàs participen hui dijous en una col·lecta solidària per tal de recaptar fons destinats a les víctimes del tsunami asiàtic
11/01/2005 12:05:00

# Les associacions d'Alaquàs participen hui dijous en una col·lecta solidària per tal de recaptar fons destinats a les víctimes del tsunami asiàtic

*   11/01/2005 12:05:00
*   [Imprimir](#)
*   Compartir
*    https://www.alaquas.org/documento.asp?id\_do=9506

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9506%2F0&title=Ajuntament%20d%27Alaqu%C3%A0s.%20Premsa.Les%20associacions%20d%27Alaqu%C3%A0s%20participen%20hui%20dijous%20en%20una%20col%C2%B7lecta%20solid%C3%A0ria%20per%20tal%20de%20recaptar%20fons%20destinats%20a%20les%20v%C3%ADctimes%20del%20tsunami%20asi%C3%A0tic)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9506/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9506/9506_Form_4.jpg)](https://www.alaquas.org/ficheros/documentos/2005/2/9506/9506_Form_10.jpg "<a href='https://www.alaquas.org/ficheros/documentos/2005/2/9506/9506_Form_10.jpg' target=_blank><i class='fa fa-external-link' aria-hidden='true'></i>.Les associacions d'Alaquàs participen hui dijous en una col·lecta solidària per tal de recaptar fons destinats a les víctimes del tsunami asiàtic</a>")

L'Ajuntament d'Alaquàs ha habilitat taules en diferents punts del municipi per a què els i les veïnes dipositen les seues aportacions

Tota la ciutat d'Alaquàs s'està mobilitzant hui dijous 13 de gener per tal d'ajudar a les víctimes del tsunami  del sud-est asiàtic i les costes de l'oceà Índic. A través de la campanya "Alaquàs solidària amb Àsia", voluntaris i voluntàries de tots els col·lectius i associacions de la població estan recorrent al llarg de hui els carrers per tal d'aconseguir fons econòmics que aniran a parar als damnificats d'aquesta tragèdia per mitjà de Creu Roja Internacional.

Es tracta d'una iniciativa de l'associació d'Ames de Casa d'Alaquàs i patrocinada per l'Ajuntament d'Alaquàs, a la qual s'han  volgut sumar la resta d'entitats de la ciutat. En l'activitat col·laboren els següents col·lectius: Unió Musical d'Alaquàs, Grup l'Olivar, Cor Mestral, Orfeó Polifònic, Club de Pescadors Esportius, EMDA, Walter C.F, Confrària de la Mare de Déu de l'Olivar, Festa de Sant Francesc i Porrat, AAVV Blasco Ibáñez, AAVV Terç, Centre Cultural Andalús, Carabassa Teatre, Associació Gastronòmica Amics de la Caldereta, Pas de Pi i Escolta ARGILA, Centre Excursionista, Casa de Joventut Sauqala, Centre Social Benàger, Penya Taurina Hermanos Espartaco,  Associació Juvenil Riddimwize, Associació l'Oroneta i les AMPES dels col·legis de la ciutat.

La jornada ha començat a les 10 hores del matí, moment en què s'han obert les taules, ubicades en diferents punts. La primera en el Passatge d'Amadeo Aguilar Laborda, cantó amb Vicent Andrés Estellés; la segona en l'avinguda País Valencià, cantó amb el carrer Majòlica; i la tercera davant de l'Ajuntament d'Alaquàs. Aquestes taules s'han tancat a les 14 hores del migdia.

Per la vesprada, des de les 17 fins les 19 hores de la vesprada, s'ha habilitat una taula en l'avinguda Miguel Hernández, cantó amb carrer del Pare Guillem, al costat del Castell d'Alaquàs, que es tancarà a les 19 hores. A continuació, aproximadament a les 20 hores de la vesprada, hi haurà un Concert Solidari a càrrec del quartet de la Unió Musical d'Alaquàs.

Cal destacar també que algunes associacions de la ciutat ja han començat a recaptar fons en les seues seus. Així, aquest cap de setmana, l'Escola Municipal de Futbol d'Alaquàs va aprofitar els diferents partits del cap de setmana per tal de començar la campanya arreplegant donatius.

El dilluns 10 de gener van començar també amb aquesta activitat el Club de Pescadors Esportius, la Confrària de la Mare de Déu de l'Olivar, l'Ordre Mínima Seglar en la capella de Sant Francesc de Paula i el Centre Social Benàger.

A més a més, s'ha creat també un compte corrent especial per a realitzar aportacions directes. El número del compte de la CAM és el següent: 2090.0414.26.0040016422.